

**MAARDU LINNAVALITSUS**

**PLANEERIMIS- JA MAJANDUSOSAKOND**

Päästeamet

Raua 2

10124 Tallinn

rescue@rescue.ee

18.03.2025 nr 7-1.3/595

**Haigla tn 4a kinnistu ja lähiala**

**detailplaneeringu esitamine kooskõlastamiseks**

Lugupeetud Päästeameti esindaja

Maardu Linnavalitsus algatas Haigla tn 4a kinnistu ja lähiala detailplaneeringu (edaspidi detailplaneering) 18.06.2024 korraldusega nr 353. Detailplaneeringu koostamise eesmärk on määrata krundi hoonestusala, äri- ja tootmishoonete ehitusõiguse ulatuse määramine, detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja -rajatiste ning avalikule teele juurdepääsuteede võimaliku asukoha määramine, ehitiste ehituslike, arhitektuuriliste ja kujunduslike tingimuste määramine, liikluskorralduse põhimõtete määramine, haljastuse ja heakorrastuse põhimõtete määramine. Planeeringuala suurus on ligikaudu 0,3 ha.

Planeeringulahendus näeb kinnistule ette ehitusõiguse äri- ja tootmishoonetele toidulisandite ja kosmeetikatoodete tootmiseks. Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri ja tootmise maa-ala (ÄT).

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 kohaselt tuleb planeering kooskõlastada päästeametiga, kui planeering käsitleb tuleohutusnõudeid.

Eelnevat arvesse võttes palume anda kooskõlastus Haigla tn 4a kinnistu ja lähiala detailplaneeringule.

Lugupidamisega

(allkirjastatud digitaalselt)

Alar Pihl

Osakonna juhataja

LISA: Haigla tn 4a kinnistu ja lähiala detailplaneering, 18.03.2025 versioon.

Annabel Mett 6060731

annabel.mett@maardu.ee